ऐसे और इतने चित्र अपने से बाहर निकलने पर ही मिलते हैं, लगता है कि कवि अपनी स्पृहणीय-भावनाओं को बाह्य प्रकृति और विस्तृत जीवन में खोज रहा है और विस्तृत जीवन में उनका मूर्त रूप प्रतिष्ठित कर रहा है. यह आकुल प्रतीक्षा एक ऐसे भविष्य की है जिसका आभास उसे मिल गया है, रस्ता-घाट का यह भटकना उसी की तलाश में है. यह कोरी ‘नास्टेल्जिया’ नहीं है. किसी अंतर्मुखी तथा कुंठित कवि के लिए यह संभव नहीं है.